ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014908
ขอให้ตรวจสอบและแก้ไขปัญหาเสียงดังรบกวนจากการรวมกลุ่มของวัยรุ่น บริเวณ การเคหะชุมชนพรพระร่วงประสิทธิ์ ตึก 3  ซอยสุขาภิบาล 5 ซอย 32 แขวงออเงิน เขตสายไหม กรุงเทพมหานคร จุดสังเกตด้านหน้าปากซอยจะมีร้านสะดวกซื้อเซเว่น อีเลฟเว่น ให้เข้าไปประมาณ 1 กิโลเมตร จะอยู่ทางด้านซ้ายมือ เนื่องจากผู้ร้องแจ้งว่าจะมีกลุ่มวัยรุ่นรวมกลุ่มกันประมาณ 15 คน (ไม่ทราบรายละเอียดที่ชัดเจนของกลุ่มวัยรุ่น) รวมกลุ่มกันดื่มสุรา สูบกัญชา ในช่วงเวลา 19.00 น. - 00.00 น.เป็นประจำทุกวัน  อีกทั้งกลุ่มวัยรุ่นมักจะมีการนำมีดไล่ฟันผู้ที่มีการเข้าไปกล่าวตักเตือน พร้อมมีการสร้างอิทธิพลห้ามบุคคลในพื้นที่นำรถไปจอดข้างบริเวณตึกและมักจะมีการนั่งขวางทางขึ้นตึก ซึ่งล่าสุดวันที่ 10 เมษายน 2566 เวลาประมาณ 23.00 น. ทางกลุ่มวัยรุ่นมีการทะเลาะวิวาท และมีเสียงคล้ายระเบิดดังขึ้นด้วย ประสบปัญหามาเป็นระยะเวลาประมาณ 3 เดือนแล้ว ประกอบกับผู้ร้องทราบมาว่ามีการรวมกลุ่มของประชาชนในพื้นที่ดำเนินการแจ้งเรื่องไปยังหน่วยงานที่เกี่ยวข้องแล้ว(ไม่ทราบรายละเอียดของหน่วยงาน) แต่ยังไม่ได้รับการแก้ไข จึงประสงค์ให้หน่วยงานที่เกี่ยวข้องดำเนินการแก้ไขเพื่อบรรเทาความเดือดร้อนเพื่อป้องการความปลอดภัยของประชาชนในพื้นที่ต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata